14. ΒΑΣΙΛΙΚΟΝ ΔΙΑΤΑΓΜΑ της 6 Ιαν./19 Φεβρ. 1957 Περί υπαγωγής των Επιθεωρήσεων Στοιχειώδους Εκπαιδεύσεως Δωδεκανήσου εις την Β΄ Γενικήν Επιθεώρησιν Στοιχειώδους Εκπαιδεύσεως και επεκτάσεως εις Δωδεκάνησον της εν Ελλάδι ισχυούσης νομοθεσίας περί Επιθεωρήσεως Στοιχειώδους Εκπαιδεύσεως. Ι.(Ήδη η Δωδεκάνησος υπήχθη εις την Ανωτ. Εκπαιδ. Περιφέρειαν Αθηνών. Βλ. Ν.Δ. 651/1970, ανωτ. σελ. 116,27). ΙΙ.Επεκτείνομεν εις την περιφέρειαν του Νομού Δωδεκανήσου την εν Ελλάδι ισχύουσαν Εκπαιδευτικήν Νομοθεσίαν, την αφορώσαν εις τα έργα, αρμοδιότητα και δικαιοδοσίαν των Επιθεωρητών Στοιχειώδους Εκπαιδεύσεως και των Εποπτικών Συμβουλίων Στοιχειώδους Εκπαιδεύσεως εις τα έργα, την αρμοδιότητα και την δικαιοδοσίαν των Γενικών Επιθεωρητών Στοιχειώδους Εκπαιδεύσεως και των Ανωτέρων Εποπτικών Συμβουλίων Στοιχειώδους Εκπαιδεύσεως, καθώς και του Κεντρικού Διοικητικού και Γνωμοδοτικού Συμβουλίου Εκπαιδεύσεως επί θεμάτων αφορώντων την Στοιχειώδη Εκπαίδευσιν. Εις τον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β. Δ/τος. 